Public procurement notice: Call For Expressions Of Interest
Published: 2018-07-10
Buyer: Det Europæiske Lægemiddelagentur (EMA)
Country: UK
Contract type: Services
Procedure: Other
CPV classification: 85120000: Medical practice services
Submission deadline: 2023-03-27

Technical requirements: http://www.ema.europa.eu/ema/index.jsp?curl=pages/about_us/general/general_content_000259.jsp&mid=WC0b01ac0580029487
EMA ønsker at oprette en liste over eksterne eksperter til at udføre specifikke opgaver af relevans for dets arbejde, som angivet i punkt 3 i denne bekendtgørelse.
Fysisk personer fra EU-medlemsstater og EØF-lande — som vil blive verificeret via indsendelse af en scanning af ID'et eller passet sammen med ansøgningen — der er interesseret i at få deres navn inkluderet på listen over eksterne eksperter, inviteres til at indgive en ansøgning i overensstemmelse med bestemmelserne angivet i punkt 9 af denne bekendtgørelse.
Efter evaluering af de modtagne ansøgninger vil EMA opstille en liste over eksterne eksperter, der kan blive inviteret til at udføre specifikke opgaver. Optagelse på ekspertlisten forpligter på ingen måde EMA til at indgå kontrakter.
I tilfælde, hvor en bestemt opgave på området beskrevet i punkt 3 skal udføres af en ekstern ekspert, vil EMA udpege en eller flere eksperter til at udføre opgaven baseret på kompetencer, erfaring og viden og i overensstemmelse med principperne for ikke-diskriminering, ligebehandling og fravær af interessekonflikter.
EMA har til hensigt at dække dets behov for eksterne eksperter, som kan opstå inden for rammerne for dets operationelle aktiviteter. Den krævede profil er som følger:
IT-informationssikkerhedsekspertise inden for områderne for dataklassifikation, -opbevaring og -bortskaffelse.
http://www.ema.europa.eu/ema/index.jsp?curl=pages/about_us/general/general_content_000259.jsp&mid=WC0b01ac0580029487
Opgaverne skal udføres i lokaler, som udpeges af EMA og godkendes af eksperten. Hvor det er relevant kan opgaverne udføres på fjernbasis ved brug af elektroniske kommunikationsværktøjer. Om nødvendigt vil yderligere oplysninger blive specificeret afhængigt af opgaverne og omstændighederne.
Behandling af besvarelsen af indkaldelsen af interessetilkendegivelser kan indebære registrering og behandling af personoplysninger (såsom navne, adresser og cv'er). Sådanne data vil blive behandlet i overensstemmelse med forordning (EF) nr. 45/2001 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger. Medmindre andet er angivet, kræves svar på spørgsmål og alle personlige oplysninger for at evaluere, om ansøgningen er i overensstemmelse med indkaldelsen af interessetilkendegivelser, og denne vil kun behandles til det formål og, om nødvendigt, for alle andre relevante formål, som agenturet kan specificere. Detaljer vedrørende behandling af personoplysninger kan hentes fra erklæringen om privatlivets fred på agenturets webside på:
Personoplysninger kan blive registreret i systemet for tidlig varsling og udelukkelse, hvis ansøgeren befinder sig i en af situationerne angivet i finansforordningens artikel 106 (Europa-Parlamentets og Rådets forordning (EU, Euratom) nr. 966/2012 af 25.10.2012 om de finansielle regler vedrørende Unionens almindelige budget og ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1), som ændret).
Listen, der opstilles på baggrund af denne bekendtgørelse, vil udelukkende blive anvendt til opgaverne, der ligger inden for områderne beskrevet i punkt 3 af denne indkaldelse af interessetilkendegivelser med maksimumsgrænsen fra direktiv 2014/24/EU. Denne grænse gælder for den samlede værdi af alle betalinger (inklusive honorarer og omkostninger) samt maks. 300 arbejdsdage pr. ekspert i hele indkaldelsens varighed. Hvis loftet nås (eller er næsten nået), kan eksperten derfor ikke længere tildeles opgaver omfattet af denne indkaldelse af interessetilkendegivelser.
Eksperter vil blive udelukket fra deltagelse, hvis de er i en udelukkelsessituation anført i artikel 106 og 107 i finansforordningen. Ansøgere, der er interesserede i at indgive en ansøgning til denne indkaldelse af interessetilkendegivelser, skal levere en underskrevet og dateret tro og love-erklæring, hvori de erklærer, at de ikke befinder sig i nogen af de udelukkelsessituationer, der henvises til i erklæringen. Erklæringen kan hentes fra:
http://www.ema.europa.eu/ema/index.jsp?curl=pages/about_us/general/general_content_000259.jsp&mid=WC0b01ac0580029487
I tvivlstilfælde kan ansøgere blive bedt om at fremlægge understøttende dokumentation for, at de ikke er udelukkede.